Document ID: 32003R2174

Uredba Komisije (ES) št. 2174/2003
z dne 12. decembra 2003
o spremembi Uredbe (ES) št. 466/2001 glede aflatoksinov
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminante v hrani [1] in zlasti člena 2(3) Uredbe,
ob upoštevanju naslednjega:
(1) Uredba Komisije (ES) št. 466/2001 z dne 8. marca 2001 o določitvi mejnih vrednosti nekaterih kontaminatov v živilih [2], kakor je bila nazadnje spremenjena z Uredbo (ES) št. 1425/2003 [3], določa mejne vrednosti aflatoksina B1 in skupnega aflatoksina v nekaterih živilih.
(2) Uredba (ES) št. 466/2001 predvideva da, v kolikor pred 1. julijem 2003 ni bila določena posebna mejna vrednost za koruzo, ki jo je treba sortirati ali drugače mehansko obdelati, preden se uporabi za prehrano ljudi ali kot sestavina v živilih, veljajo vrednosti, določene za žita, namenjena neposredno prehrani ljudi. V primeru koruze se namreč ne da izključiti možnosti, da postopki sortiranja in druge mehanske obdelave zmanjšujejo raven onesnaženja z aflatoksini, vendar je resnično učinkovitost teh postopkov treba dokazati. Predvideno je bilo tudi, da v primeru, ko ni na razpolago podatkov, ki bi upravičevali določitev posebnih mejnih vrednosti za neobdelana žita, veljajo ravni 2 μg/kg aflatoksina B1 in 4 μg/kg skupnega aflatoksina.
(3) S tem v zvezi so bili posredovani podatki za koruzo. Iz predloženih podatkov je razvidno, da se lahko vsebnost aflatoksina v neobdelani koruzi tekom različnih postopkov sortiranja in mehanske obdelave po čiščenju znatno zmanjša in je v končnem proizvodu (kosmiči in druge oblike zdroba) nižja. Onesnaženje z aflatoksinom je bilo koncentrirano pretežno v presevkih (ostankih na situ) ter v koruznih kalčkih, otrobih in zdrobljeni koruzi (proizvodih za živalsko krmo). Čeprav ni možno z gotovostjo natančno količinsko ovrednotiti v kolikšni meri se da doseči to zmanjšanje, razpoložljivi podatki kažejo, da različni očiščevalni in predelovalni postopki dovolj učinkovito odstranjujejo aflatoksine iz koruznih proizvodov namenjenih prehrani ljudi, tako da se v neobdelani koruzi raven vsebnosti aflatoksina B1 od 5μg/kg in skupnega aflatoksina od 10 μg/kg zmanjša do te mere, da so koruzni proizvodi namenjeni prehrani ljudi v skladu z mejnimi vrednostmi, ki znašajo za aflatoksin B1 2 μg/kg, za skupni aflatoksin pa 4 μg/kg, kar zagotavlja visoko stopnjo zaščite potrošnikov.
(4) Zdi se, da nekateri analitiki in organi za nadzor nad živili pri poročanju rezultatov analitskega preskušanja rezultat zaokrožijo na enako število decimalnih mest, kakor je v zakonodaji izražena mejna vrednost.
(5) Uredbo (ES) št. 466/2001 je zato treba ustrezno spremeniti.
(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO UREDBO:
Člen 1
Uredba (ES) št. 466/2001 se spremeni:
1. v členu 4 se odstavek 3 nadomesti z:
"3. Zemeljski oreški, lupinarji in posušeno sadje, ki niso v skladu z mejnimi vrednostmi aflatoksinov, določenimi v točki 2.1.1.1 Priloge I, in koruza, ki ni v skladu z mejnimi vrednostmi, določenimi v točki 2.1.2.1 navedene priloge, se lahko dajejo v promet pod pogojem, da ti proizvodi:
(a) niso namenjeni neposredno prehrani ljudi ali uporabljeni kot sestavina v živilih;
(b) so v skladu mejnimi vrednostmi, opredeljenimi v točki 2.1.1.2 Priloge I za zemeljske oreške, v točki 2.1.1.3 Priloge I za lupinarje in posušeno sadje in v točki 2.1.2.3 Priloge I za koruzo;
(c) so predmet nadaljnje obdelave s pomočjo sortiranja ali drugih mehanskih postopkov in da po tej obdelavi niso presežene mejne vrednosti, določene v točkah 2.1.1.1 in 2.1.2.1 Priloge I, ter da zaradi te obdelave ne nastajajo drugi škodljivi ostanki;
(d) nosijo jasno oznako namembnega kraja in napis "proizvod je treba pred uporabo v prehrani ljudi ali kot sestavino v živilih sortirati ali drugače mehansko obdelati, da se zmanjša onesnaženje z aflatoksini"."
2. Priloga I se spremeni, kakor je določeno v Prilogi k tej uredbi.
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. decembra 2003

Labels: 0
3
17
20